Η επίδραση της εκμάθησης παραδοσιακών χορών στη συμπεριφορά και στις κινητικές ικανότητες παιδιών του αυτιστικού φάσματος
Creators: name: Μπελούρης, Φώτιος Δημητρίου
Publisher: name: Aristotle University of Thessaloniki
Year: 2019
Subjects: Παραδοσιακοί χοροί
Αυτιστικό φάσμα
Κινητικές δεξιότητες και συμπεριφορά
Τraditional dances
Αutistic spectrum
Motor skills and behavior

description: Ο σκοπός της παρούσας έρευνας ήταν να εξεταστεί η επίδραση της εκμάθησης παραδοσιακών χορών στη συμπεριφορά και στις κινητικές ικανότητες παιδιών του αυτιστικού φάσματος. Στην έρευνα συμμετείχαν 14 άτομα που ανήκουν στο αυτιστικό φάσμα, ηλικίας 7-11 ετών, τα οποία φοιτούσαν σε ειδικά σχολειά ή σε Κέντρα Δημιουργικής Απασχόλησης Παιδιών (ΚΔΑΠ). Οι συμμετέχοντες χωρίστηκαν σε δύο ομάδες: στην ομάδα παρέμβασης και στην ομάδα ελέγχου. Η ομάδα παρέμβασης αποτελούνταν από έξι άτομα, τα οποία συμμετείχαν σε προγράμματα εκμάθησης παραδοσιακών χορών σε τμήμα αρχαρίων σε κάποιο δημοτικό διαμέρισμα της Θεσσαλονίκης. Η ομάδα ελέγχου αποτελούνταν από οκτώ άτομα αντίστοιχης ηλικίας, τα οποία συμμετείχαν μόνο στα προγράμματα του σχολείου τους. Διεξήχθησαν δύο μετρήσεις, μία αρχική, πριν την εφαρμογή του προγράμματος, και μία τελική, αμέσως μετά την ολοκλήρωσή του. Για τη μέτρηση των επιδράσεων στη συμπεριφορά χρησιμοποιήθηκε το ερωτηματολόγιο Behavioral Summarized Evaluation (συνοπτική αξιολόγηση της συμπεριφοράς), ενώ για την αξιολόγηση των κινητικών ικανοτήτων τα διαγνωστικά εργαλεία Bruininks-Oseretsky Test of Motor Proficiency (Υποκατηγορία ισορροπίας) και Timed up and go. Η ομάδα παρέμβασης στο τμήμα αρχαρίων διδάχτηκε δύο παραδοσιακούς χορούς, τον συρτό στα τρία και τον κοφτό, ενώ στην ομάδα ελέγχου δεν έγινε κάποια παρέμβαση. Η διδασκαλία των χορών διήρκησε 10 εβδομάδες και αφιερώθηκαν κάθε εβδομάδα δύο διδακτικές ώρες των 45 λεπτών. Από τα αποτελέσματα προέκυψε ότι η ομάδα παρέμβασης παρουσίασε στατιστικώς σημαντική βελτίωση στην επίδοση του ΒΟΤΜP (p=0.039, z=-2.060), ενώ η ομάδα παρέμβασης, όχι (p=0.655, z=-0.447). Επίσης η βελτίωση της ομάδας ελέγχου μεταξύ των δύο μετρήσεων του ΒΟΤΜP ήταν στατιστικώς σημαντική (p=0.041, z=-2.042). Η κύρια επίδραση της μεταβλητής factor 1 (πριν – μετά) δίνει στατιστικώς σημαντική διαφορά για την μεταβλητή ΤUG (F=11.761, p=0.005) και επιπροσθέτως δεν υπάρχει κύρια επίδραση της μεταβλητής ομάδα (F=3.151, p=0.101). Από την μελέτη της συμπεριφοράς προκύπτει ότι δεν παρατηρήθηκε ούτε αλληλεπίδραση (F=0.292, p=0.599), ούτε κύρια επίδραση (F=0.08, p=0.93), (F=1.456, p=0.251)
description: The aim of this study was to examine the effects of learning traditional dances in the behavior and motor skills of children with autism spectrum disorder. 14 Individuals with autism spectrum disorder, aged 7-11, participated in this study who were attending in special education schools or community centres for activities for children (KDAP). The participants were divided in two groups the intervention group and the control group. The intervention group consisted of 6 individuals who participated in beginner’s folk dance groups in Thessaloniki. The control group consisted of 8 people of similar age participating in school activities only. Two assessments were conducted, one in the beginning of the program and one after completing it. The impact on behavior was assessed using the Behavioral Summarized Evaluation questionnaire while the motor skills were assessed using the diagnostic tools Bruininks-Oseretsky Test of Motor Proficiency and Timed up and go. The intervention group was taught in a beginner’s class two traditional dances, “syrtos” and “koftos” for 45 minutes twice a week for a total duration of 10 weeks, while the control group did not participate. The results demonstrated that the intervention group showed statistically significant improvement in BOTMP performance (p=0.039, z=-2.060), while the intervention group did not (p=0.655, z=-0.447). It’s worth mentioning that the improvement the showed in comparison to the control group between the two measurements of ΒΟΤΜP was statistically significant (p= 0.041, z=-2.042). The main effect of factor 1 “time” showed statistically significant difference for the variable ΤUG (F=11.761, p=0.005) and furthermore no main effect of the variable “group” (F=3.151, p=0.101). In the behavior analysis no statistically significant interaction between variables “time” and “group” (F=0.292, p=0.599) or statistically significant main effect of the variables “time” (F=0.08, p=0.93) and “group” (F=1.456, p=0.251) was observed